જૈન સમુદાયના મહાપર્વ પર્યુષણ પર્વનું ભાવનગર શહેર જિલ્લામાં ભારે ધર્મોલ્હાસ સાથે સમાપન કરવામાં આવ્યુ હતું. સંવત્સરીના પર્વ અન્વયે જૈન સદ્‌ ગૃહસ્થોમાં ભારે ભક્તિમય માહોલ જોવા મળ્યો હતો શહેરના નાના-મોટા તમામ જૈન દેરાસરોમાં ભારે ચહલ પહલ જોવા મળી રહી હતી. પર્યુષણ અન્વયે જૈનોએ કઠોર તપઆરાધનાઓ કરી હતી અને સાધુ ભગવંતોના આર્શીવાદ પ્રાપ્ત કર્યા હતા આજે અરસ-પરસ ‘મિચ્છામિ દુકડમ’ કહી ક્ષમાપના કરી હતી.